Չարլզ Բոներ

Չարլզ Բոներ (, ), անգլիացի ճանապարհորդային գրող, բանաստեղծ և թարգմանիչ։

Կյանք 
Չարլզ Բոների երկրորդ երեխան և միակ որդին է, ծնվել է 1815 թվականի ապրիլի 29-ին, Բաթ քաղաքի Վեսթոն արվարձանում։ Հայրը՝ Չարլզ Բոները, Սոմերսեթ կոմսության Բաթ քաղաքից էր և մահացել է 1833 թվականի օգոստոսի 14-ին, Թվիքենհամում։

Նա կրթություն է ստացել Բաթում, 1825-1827 թվականներին և հետո` Թիվերթոնի քերականության դպրոցում` 1827-1829 թվականներին։ 1831–1837 թվականներին նա եղել է նկարիչ Ջոն Կոնստեբլի երկու ավագ որդիների կրկնուսույցը։

Իր մոր մահից հետո, 1839 թվականին, Բոները ընդունել է Ֆրայհեր վոն Դյորնբերգ Օգոստոսի հրավերը և նրա հետ մեկնել է Գերմանիա։ Որոշ ժամանակ անց գերմաներեն սովորելուց հետո նա բարոնին ուղեկցել է Ռեգենսբուրգ, որտեղ պաշտոնի առաջարկ է ստացել արքայազն Մաքսիմիլյան Կառլ 6-րդի ընտանիքում։ Բոները մինչև կյանքի վերջը եղել է արքայազնի ընկերը` ձուլվելով հասարակությանը, և 20 տարի անցկացրել է ընտանեկան տանը Ռեգենսբուրգում։ 1844 թվականին նա այցելել է Ուիլյամ Վորդսվորթին Գրասմերում և 1845 թվականին ծանոթացել է Մարի Ռասել Միթվորդի հետ, ում հետ նա տասը տարի վարել է գրական թղթակցություն։

1860 թվականին Բոները թողել է Ռեգենսբուրգը և հաստատվել է Մյունխենում։ Նրա դուստրը՝ Մարին, ամուսնացել է 1865 թվականի փետրվարի 27–ին, նկարիչ Թեոդոր Հորշելդի հետ։ Որպես The Daily News-ի հատուկ թղթակից` նա 1865 թվականի օգոստոսին մեկնել է Վիեննա, թերթի հետ նրա համագործակցության ժամանակը տևել է Անգլիայի և Ավստրիայի միջև կնքված առևտրային պայմանագրի սկզբից մինչև Յոթ շաբաթանոց պատերազմի ավարտը։ 1867 թվականին մեկնել է Զալցբուրգ` ներկա լինելու Նապոլեոն III–ի և Ֆրանց Յոզեֆ I–ի հանդիպմանը` տեսարանը նկարագրելու համար։ Նա նաև այցելել է Տրիեստ, որտեղ մասնակցել է Մեքսիկայի Մաքսիմիլիան I-ի թաղմանը։ Նա մահացել է իր փեսայի՝ Հորշելթի տանը, Մյունխենում, Լուիսենշտրասե հինգ հասցեում, 1870 թվականի ապրիլի 9-ին։

Աշխատանքներ 
Բոները հրապարակել է հետևյալ աշխատությունները․

 C. Boner's Book for those who are young, and those who love what is natural and truthful, 1848
 Chamois Hunting, 1853, new edition 1860
 H. Masius's Studies from Nature, 1855
 Cain, 1855
 The New Dance of Death and other Poems, 1857
 Verses, 1858
 Forest Creatures, 1861
 Transylvania, its Products and People, 1865
 Guide for Travellers in the Plain and on the Mountain, 1866;
 Siebenbürgen. Land und Leute, 1868.

Բոների բանաստեղծությունները պահպանվել են հիմնականում Սանկտ էմերանում։ Նրա թարգմանությունները գերմաներենից ընդգրկել են Հանս Քրիստիան Անդերսենի «Դանիական պատմությունների գիրքը» (1846 թվական), որը պատկերազարդվել է Կոմս Ֆրանց Պոչչիի կողմից, և «Փոքրիկ քաղցրավենիքի երազանքը» (1848 թվական)։ Անդերսենից կատարված թարգմանությունները ներառել են նաև «Արքայադուստրը սիսեռահատիկի վրա» հեքիաթը և դրան հաջորդել է 1839 թվականի գերմանական տարբերակը Ջորջ Ֆրեդրիխի կողմից (ինչպես արել է Կարոլին Փիչին նույն ժամանակահատվածում)` բազմապատկելով մեկ սիսեռահատիկը երեքով։

1844 թվականին Լոնդոն կատարած այցից հետո Բոները Literary Gazette–ում մի շարք հոդվածներ է տպագրել գերմանացի գրողների մասին։ Նա նաև գրել է New York Tribune–ի և այլ թերթերի համար և կազմել է Մեքսիկայի Մաքսիմիլիան I–ի մասին հուշերը։

Ծանոթագրություններ

Արտաքին հղումներ 
Online Books Page

Անգլիացի գրողներ
Անգլիացի բանաստեղծներ
Անգլիացի թարգմանիչներ
Բանաստեղծներ այբբենական կարգով